
ΤΕΥΧΟΣ ΔΕΥΤΕΡΟ 


Αρ 


. Φύλλου 1888 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ' αριθμ. 62788/ΕΥΘΥ 613/ 
13-06-2016 κοινής υπουργικής απόφασης (ΦΕΚ 
Β' 1885), σχετικά με τη «Διάρθρωση της «Επι¬ 
τελικής Δομής ΕΣΠΑ Υπουργείου Υγείας» του 
άρθρου 18 παρ. 10 του ν.4314/2014 και κατάρ¬ 
γηση των υπ' αριθμ. ΔΥΙα/οικ.23125/08.10.2000 
(ΦΕΚ Β' 1502), 130383/ 01.10.2009 (ΦΕΚ Β' 2136), 
44222/Γ ΚΠΣ 304/29.12.2000 (ΦΕΚ ΒΊ3) και ΔΥ- 
1 α/Γ.Π. οικ.85659/13.07.2010 (ΦΕΚ ΒΊ 500) κοι¬ 
νών υπουργικών αποφάσεων, όπως ισχύουν. 

2 Καθορισμός διαδικασίας απόσπασης εκπαιδευτι¬ 
κών στο εξωτερικό, ειδικότερων προσόντων, κρι¬ 
τηρίων, οργάνου επιλογής τους για τοποθέτησή 
τους σε σχολικές μονάδες ενταγμένες σε τυπικό 
εκπαιδευτικό σύστημα και Τμήματα Ελληνικής 
Γλώσσας και Πολιτισμού (Τ.Ε.Γ.) της Ελληνόγλωσ¬ 
σης εκπαίδευσης στο εξωτερικό. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην υπ' αριθμ. 985/847/ 
12.4.2017 διαπιστωτική πράξη της Ιεράς Συνόδου 
της Εκκλησίας της Ελλάδος. 


ΑΠΟΦΑΣΕΙΣ 

Αριθμ. 57353/ΕΥΘΥ 38 6 (1) 

Τροποποίηση της υπ' αριθμ. 62788/ΕΥΘΥ 613/ 
13-06-2016 κοινής υπουργικής απόφασης 
(ΦΕΚ Β' 1885), σχετικά με τη «Διάρθρωση της 
«Επιτελικής Δομής ΕΣΠΑ Υπουργείου Υγείας» του 
άρθρου 18 παρ. 10 του ν.4314/2014 και κατάρ¬ 
γηση των υπ'αριθμ. ΔΥ1 α/οικ. 23125/08.10.2000 
(ΦΕΚ Β' 1502), 130383/ 01.10.2009 (ΦΕΚ Β'2136), 
44222/Π ΚΠΣ 304/29.12.2000 (ΦΕΚ ΒΊ3) και 
ΔΥ1 α/Γ.Π. οικ. 85659/13.07.2010 (ΦΕΚ Β' 1500) 
κοινών υπουργικών αποφάσεων, όπως ισχύουν. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΥΓΕΙΑΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Το ν. 4314/2014 «Γιατη Διαχείριση, τον έλεγχο και 
την εφαρμογή αναπτυξιακών παρεμβάσεων για την 
προγραμματική περίοδο 2014-2020», και ειδικότερα τα 
άρθρα 16,17,18 και 58 παρ. 3 αυτού (ΦΕΚ Α' 265). 

2.Το ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013», όπως τροποποιήθηκε και ισχύει 
κάθε φορά (ΦΕΚ Α' 267). 

3. Τον Κανονισμό (ΕΕ) 1303/2013 του Συμβουλίου της 
17ης Δεκεμβρίου 2013 περί καθορισμού κοινών διατάξε¬ 
ων για το ΕυρωπαϊκόΤαμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Ταμείο Αγροτικής Ανάπτυξης και το Ευρω¬ 
παϊκό Ταμείο Θάλασσας και Αλιείας και την κατάργηση 
του κανονισμού (ΕΚ) αριθ. 1083/2006. 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε για 
το άρθρο πρώτο του π.δ. 63/2005 (ΦΕΚ Α' 98). 

5. Το π.δ. 106/2014 (ΦΕΚΑΊ73) «Οργανισμός Υπουρ¬ 
γείου Υγείας». 

6. Το π.δ. 123/2016 περί ανασύστασης και μετονομα- 
σίας υπουργείων (ΦΕΚ Α'208). 

7. Το π.δ. 125/2016 περί διορισμού Υπουργών, Αναπλη¬ 
ρωτών Υπουργών και Υφυπουργών (ΦΕΚ Α' 210). 

8. Το π.δ. 73/2015 περί διορισμού Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών (ΦΕΚ Α' 116). 

9. Την υπ'αριθμ. Υ197/16.11.2016 απόφαση ανάθεσης 
ρμοδιοτήτων στον Αναπληρωτή Υπουργό Οικονομίας 
και Ανάπτυξης, Αλέξανδρο Χαρίτση (ΦΕΚ Β'3722). 

10. Το από 23.02.2017 σχετικό αίτημα της Επιτελικής 
Δομής ΕΣΠΑ του Υπουργείου Υγείας. 

11 .Την από 17.03.2017 εισήγηση του Γενικού Γραμμα¬ 
τέα Δημοσίων Επενδύσεων και ΕΣΠΑ. 

12. Το γεγονός ότι από την παρούσα δεν προκαλείται 
δαπάνη, αποφασίζουμε: 

Άρθρο μόνο 

Την τροποποίηση της υπ'αριθμ. 62788/ΕΥΟΥ 613/ 
13-06-2016 κοινής υπουργικής απόφασης διάρθρωσης 
της Επιτελικής Δομής ΕΣΠΑ του Υπουργείου Υγείας (ΦΕΚ 
Β' 1885), ως ακολούθως: 

Η παρ. 3 του άρθρου 1 αντικαθίσταται ως ακολούθως: 

«Η ΕΔΕΥΠΥ υπάγεται στον Υπουργό Υγείας» 

Κατά τα λοιπά εξακολουθεί να ισχύει η υπ' αριθμ. 62788/ 
ΕΥΘΥ 613/13-06-2016 κοινή υπουργική απόφαση. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Μάίου 2017 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υγείας Διοικητικής Ανασυγκρότησης 

ΑΝΔΡΕΑΣ ΞΑΝΘΟΣ ΟΛΓΑ ΓΕΡΟΒΑΣΙΛΗ 


Αριθμ. Φ.821/85747/Η 2 (2) 

Καθορισμός διαδικασίας απόσπασης εκπαιδευτι¬ 
κών στο εξωτερικό, ειδικότερων προσόντων, κρι¬ 
τηρίων, οργάνου επιλογής τους για τοποθέτησή 
τους σε σχολικές μονάδες ενταγμένες σε τυπικό 
εκπαιδευτικό σύστημα και Τμήματα Ελληνικής 
Γλώσσας και Πολιτισμού (Τ.Ε.Γ.) της Ελληνόγλωσ¬ 
σης εκπαίδευσης στο εξωτερικό. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξειςτου άρθρου 16 του ν.4415/2016 (ΑΊ 59) 
«Ρυθμίσεις για την ελληνόγλωσση εκπαίδευση, τη δια- 
πολιτισμική εκπαίδευση και άλλες διατάξεις». 

2. Το π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

3. Τη με αριθ. 207880/Υ1/6-12-2016 (Β'3936) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων 
Κωνσταντίνο Ζουράρι». 

4. Τις διατάξεις της με αρ. 2/20801/0022/14-3-2012 
(Β'807) κοινής υπουργικής απόφασης, όπως τροποποι¬ 
ήθηκε και ισχύει με την αρ. 2/12870/ΔΕΠ/29-3-2016 
(ΒΊ740) κοινή απόφαση των Υπουργών Παιδείας, Έρευ¬ 
νας και Θρησκευμάτων, Οικονομικών και Εσωτερικών 
και Διοικητικής Ανασυγκρότησης «Όροι, προϋποθέσεις 
και διαδικασία καταβολής του ειδικού επιμισθίου απο¬ 
σπασμένων συντονιστών, εκπαιδευτικών και διοικητι¬ 
κών υπαλλήλων του Υπουργείου Παιδείας, Έρευνας και 
Θρησκευμάτων στο εξωτερικό και καθορισμός αυτού 
σε ευρώ». 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον κρατικό προϋπολογι¬ 
σμό, αποφασίζουμε: 

Άρθρο 1 
Γενικά 

Καθορίζουμε τη διαδικασία απόσπασης εκπαιδευτι¬ 
κών στις εκπαιδευτικές μονάδες του εξωτερικού (πλην 
των εκπαιδευτικών μονάδων των περιπτώσεων γ' και 
δ' του άρθρου 3 του ν.4415/2016), τα ειδικότερα προ¬ 
σόντα, τα κριτήρια απόσπασης, το όργανο επιλογής και 
τις περιπτώσεις απόσπασης εκπαιδευτικών με τακτικές 
αποδοχές και ειδικό επιμίσθιο. 

Άρθρο 2 

Διαδικασία απόσπασης 

1. Με πρόσκληση εκδήλωσης ενδιαφέροντος του 
Υπουργού Παιδείας, Έρευνας και Θρησκευμάτων, η 
οποία δημοσιεύεται στην ιστοσελίδα του ΥΠ.Π.Ε.Θ. και 
κοινοποιείται στις Περιφερειακές Διευθύνσεις Εκπαίδευ¬ 
σης και στις Διευθύνσεις Πρωτοβάθμιας και Δευτερο¬ 
βάθμιας Εκπαίδευσης, καλούνται οι δημόσιοι εκπαιδευ¬ 
τικοί Πρωτοβάθμιας και Δευτεροβάθμιας Εκπαίδευσης 
της ημεδαπής, οι οποίοι πληρούν τις προϋποθέσεις του 
Νόμου και τους όρους της παρούσας, να υποβάλουν 

αίτηση συμμετοχής στη διαδικασία επιλογής για από¬ 
σπαση στο εξωτερικό. 

2. Στη σχετική πρόσκληση εκδήλωσης ενδιαφέρο¬ 
ντος, καθορίζονται ο τρόπος και ο χρόνος υποβολής των 
αιτήσεων και των απαραίτητων συνοδευόντων αυτές 
δικαιολογητικών των ενδιαφερομένων εκπαιδευτικών, 
προκειμένου να μοριοδοτηθούν και να συνταχθούν οι 
σχετικοί αξιολογικοί πίνακες. 

α) Οι αιτήσεις των υποψηφίων υποβάλλονται στη Δι¬ 
εύθυνση Παιδείας Ομογενών, Διαπολιτισμικής Εκπαί¬ 
δευσης και Μειονοτικών Σχολείων (ΔΙ.Π.Ο.Δ.Ε.Μ.Σ.) του 
ΥΠ.Π.Ε.Θ., σε αποκλειστική προθεσμία που ορίζεται με 
την πρόσκληση εκδήλωσης ενδιαφέροντος της προη¬ 
γούμενης παραγράφου, με την οποία επίσης ορίζονται 
αναλυτικά τα απαιτούμενα δικαιολογητικά που πρέπει 
να συνοδεύουν την αίτηση του υποψηφίου, προς δια- 
κρίβωση και μοριοδότηση των οριζομένων στο άρθρο 
3 της παρούσας, κριτηρίων. 

β) Η αίτηση του ενδιαφερομένου επέχει θέση υπεύθυ¬ 
νης δήλωσης του άρθρου 8 του ν. 1599/1986 (Α'75) και 
η ανακρίβεια των δηλούμενων στοιχείων επισύρει απο¬ 
κλεισμό του υποψηφίου από τη διαδικασία επιλογής της 
παρούσας, εκτός τις προβλεπόμενες ποινικές κυρώσεις. 

γ) Η ΔΙ.Π.Ο.Δ.Ε.Μ.Σ. συγκεντρώνει τις αιτήσεις των 
ποψηφίων και διαβιβάζει αυτές μαζί με τα υποβληθέ- 
ντα δικαιολογητικά στην Επιτροπή του άρθρου 4 της 
παρούσας. 

δ) Οι υποψήφιοι διατηρούν το δικαίωμα ανάκλησης 
της αίτησής τους πριν την συμπερίληψή τους στους αξι¬ 
ολογικούς πίνακες. 

3. Με απόφαση του Υπουργού Παιδείας, Έρευνας και 
Θρησκευμάτων, οι εγγεγραμμένοι στους κυρωμένους, 
κατά αξιολογική σειρά πίνακες, εκπαιδευτικοί, αποσπώ- 
νται και τίθενται στη διάθεση των Συντονιστών Εκπαί¬ 
δευσης ή των Διπλωματικών ή Προξενικών Αρχών, όπου 
ελλείπουν Συντονιστές, για την τοποθέτησή τους σε σχο¬ 
λικές μονάδες της δηλωθείσας από τον εκπαιδευτικό 
χώρας προτίμησης. 

4. Σε περίπτωση κατά την οποία ο εκπαιδευτικός, πριν 
από την ανάληψη υπηρεσίας του στο Σ.Γ.Ε. απόσπασής 
του, αρνηθεί εγγράφως την μετακίνησή του με βάση την 
υπουργική απόφαση περί απόσπασής του, δεν αποκλεί¬ 
εται από τις υπόλοιπες δηλωθείσες, με την αίτησή του, 
προτιμήσεις χωρών προς απόσπαση. 

5. Σε περίπτωση κατά την οποία ο εκπαιδευτικός ανα- 
λάβει υπηρεσία στο Σ.Γ.Ε. απόσπασής του και τη διακόψει 
«οικεία βουλήσει» με έγγραφη αίτησή του, ανεξαρτήτως 
του χρονικού διαστήματος μεταξύ ανάληψης υπηρεσί¬ 
ας και διακοπής, δεν θα έχει δικαίωμα υποβολής νέας 
αίτησης απόσπασης στο εξωτερικό για τα επόμενα δύο 
(2) σχολικά έτη, από το έτος που έλαβε χώρα η διακοπή 
απόσπασης. 

6. Σε περίπτωση εξάντλησης του αριθμού των προς 
απόσπαση εκπαιδευτικών του κυρωμένου αξιολογι¬ 
κού πίνακα συγκεκριμένων ειδικοτήτων μιας χώρας ή 
ηπείρου, δύναται να επαναπροκηρυχθεί η διαδικασία 
για την κάλυψη των τυχόν υφιστάμενων κενών, με τη 
δημοσίευση συμπληρωματικής πρόσκλησης εκδήλωσης 
ενδιαφέροντος. 


7. Σε περίπτωση αδυναμίας κάλυψης των τυχόν υφι¬ 
στάμενων κενών ακόμη και μετά την ολοκλήρωση της 
κατά τα ανωτέρω διαδικασίας για κατάρτιση συμπληρω¬ 
ματικών αξιολογικών πινάκων, τότε για την κάλυψή τους, 
καλούνται όλοι οι εκπαιδευτικοί της σχετικής ειδικότη¬ 
τας τα ονόματα των οποίων συμπεριλαμβάνονται στον 
αξιολογικό πίνακα της συμπληρωματικής πρόσκλησης 
ανεξαρτήτως των προτιμήσεων βάσει των οποίων κα¬ 
τατάχθηκαν, προκειμένου να δηλώσουν εάν επιθυμούν 
την απόσπασή τους στο υποδειχθησόμενο από την Υπη¬ 
ρεσία κενό ειδικότητας. Σε περίπτωση περισσότερων 
καταφατικών απαντήσεων, διενεργείται κλήρωση για να 
αναδειχθεί ο εκπαιδευτικός που τελικά θα αποσπαστεί. 

Άρθρο 3 

Όροι- Προσόντα απόσπασης 

1. Υποψήφιοι για απόσπαση στο εξωτερικό, σύμφωνα 
με τον ν.4415/2016 είναι δημόσιοι εκπαιδευτικοί Πρω¬ 
τοβάθμιας και Δευτεροβάθμιας Εκπαίδευσης της ημε¬ 
δαπής, οι οποίοι: 

α) πρέπει να έχουν συμπληρώσει πέντε έτη εκπαιδευ¬ 
τική υπηρεσία, από τα οποία τρία έτη συμπληρωμένης 
διδακτικής υπηρεσίας σε σχολεία Πρωτοβάθμιας και 
Δευτεροβάθμιας Εκπαίδευσης, μετά το ΦΕΚ διορισμού. 

β) έχουν πιστοποιημένα καλή γνώση (Β2/Β2) της γλώσ¬ 
σας της χώρας στην οποία αποσπώνται ή εναλλακτικά 
μιας από τις γλώσσες αγγλική, γαλλική ή γερμανική, όταν 
αυτή δεν είναι η γλώσσα της χώρας απόσπασής τους. 

γ) για τις περιπτώσεις που απαιτείται διδασκαλία σε 
δύο γλώσσες να έχει πολύ καλή γνώση (Γ1 /Έ1) της γλώσ¬ 
σας της χώρας υποδοχής. 

Τα πιστοποιητικά γλωσσομάθειας που αποδεικνύουν 
την άριστη (Γ2/Θ2), την πολύ καλή (Γ1 /Θ1) και την καλή 
(Β2/Β2) γνώση της ξένης γλώσσας και θα πρέπει να υπο¬ 
βληθούν από τον υποψήφιο, είναι όσα προβλέπονται 
στο άρθρο 28 του π.δ. 50/2001 (ΦΕΚ39/τ.Α75-3-2001) 
«Καθορισμός των προσόντων διορισμού σε θέσεις φο¬ 
ρέων του δημοσίου τομέα», όπως τροποποιήθηκε και 
ισχύει. 

2. Δε δικαιούνται να υποβάλουν αίτηση: 

α. Εκπαιδευτικοί οι οποίοι έχουν αποσπαστεί στο 
εξωτερικό κατά το παρελθόν και η απόσπασή τους δι¬ 
ακόπηκε λόγω πλημμελούς άσκησης των καθηκόντων 
τους ή ανεπάρκειας στην άσκηση αυτών ή αδυναμίας 
ανταπόκρισης στα ειδικά καθήκοντά τους, καθώς και 
λόγω επανειλημμένης, αδικαιολόγητης ή μακράς απου¬ 
σίας από τα καθήκοντά τους, όπως προβλέπεται από την 
παρ.4 του άρθρου 11 του ν.4415/2016. 

β. Εκπαιδευτικοί, οι οποίοι έχουν καταδικαστεί σε 
οποιαδήποτε ποινή για πράξεις ή παραλείψεις που προ- 
βλέπονται από τις διατάξεις της παρ. 1 του άρθρου 8 του 
Υπαλληλικού Κώδικα ή έχουν τιμωρηθεί με οποιαδήποτε 
πειθαρχική ποινή, για την οποία δεν παρήλθε ο χρόνος 
παραγραφής της ή εκκρεμεί Ένορκη Διοικητική Εξέταση 
σε βάρος τους. 

γ. Εκπαιδευτικοί, οι οποίοι έχουν ολοκληρώσει το χρό¬ 
νο απόσπασής τους στα ευρωπαϊκά σχολεία. 

δ. Εκπαιδευτικοί, οι οποίοι συμπληρώνουν ή έχουν 
συμπληρώσει πέντε (5) συνολικά έτη απόσπασης στις 
σχολικές μονάδες του εξωτερικού. 

ε. Εκπαιδευτικοί, οι οποίοι «οικεία βουλήσει» αιτήθη- 
καν διακοπή της απόσπασής τους (παρ. 5 του άρθρου 
2), πριν την παρέλευση διετίας. 

στ. Κατ'εφαρμογήτηςυπ'αριθ. 2/12870/ΔΕΠ/29-3-2016 
κοινής υπουργικής απόφασης (ΒΊ 740), σε ό, τι αφορά 
τους υποψήφιους προς απόσπαση εκπαιδευτικούς στις 
σχολικές μονάδες της περιοχής ευθύνης Μονάχου-Νυ- 
ρεμβέργης (Δημοτικά και Γυμνάσια), πλην του Γραφεί¬ 
ου Στουτγάρδης ορίζεται ότι εκπαιδευτικοί, οι οποίοι 
αποσπάστηκαν αρχικά χωρίς το ειδικό επιμίσθιο και 
έχουν συμπληρώσει τριετή υπηρεσία τοποθέτησης σε 
επιχορηγούμενα από τη βαυαρική τοπική κυβέρνηση 
σχολεία, δεν έχουν δικαίωμα υποβολής αίτησης με το 
καθεστώς λήψης του ειδικού επιμισθίου. Διευκρινίζε¬ 
ται επίσης ότι όσοι έχουν υπηρετήσει για οποιοδήποτε 
χρονικό διάστημα εντός τριετίας χωρίς επιμίσθιο, αλλά 
με ταυτόχρονη λήψη βαυαρικής επιχορήγησης, δεν δι¬ 
καιούνται να υποβάλουν νέα αίτηση απόσπασης, αλλά 
αίτηση παράτασης αυτής. 

3. Οι υποψήφιοι προς απόσπαση εκπαιδευτικοί κα¬ 
τατάσσονται σε δύο (2) αξιολογικούς πίνακες επιλογής, 
κατά χώρα και κλάδο, ανάλογα με τη γνώση της ξένης 
γλώσσας, την οποία δηλώνουν και αποδεικνύουν με τα 
συνημμένα στην αίτησή τους πιστοποιητικά γλωσσο¬ 
μάθειας. Ο βασικός αξιολογικός πίνακας καταρτίζεται 
με γνώμονα τη γνώση της ξένης γλώσσας της χώρας 
απόσπασης. Ο εναλλακτικός αξιολογικός πίνακας συ- 
ντάσσεται με κριτήριο τη γνώση της αγγλικής, γαλλικής, 
ή γερμανικής γλώσσας όταν αυτή δεν είναι η γλώσσα της 
χώρας απόσπασης, όπως ανωτέρω στην παράγραφο 
1 του παρόντος άρθρου αναφέρεται. Η κατάταξή τους 
στους αντίστοιχους πίνακες γίνεται με φθίνουσα σειρά 
της βαθμολογίας που συγκεντρώνουν από την άθροιση 
των μοριοδοτούμενων προσόντων τους. 

Η μοριοδότηση γίνεται ως εξής: 
α. Άριστη γνώση (Γ2ΆΙ2) της γλώσσας της χώρας υπο¬ 
δοχής: 50 μόρια 

Πολύ καλή γνώση (Γ 1/(11) της γλώσσας της χώρας 
υποδοχής: 30 μόρια. 

Το προαπαιτούμενο επίπεδο καλής γνώσης (Β2) βασι¬ 
κής ή εναλλακτικής γλώσσας, που εξασφαλίζει τη συμ¬ 
μετοχή του υποψήφιου εκπαιδευτικού στη διαδικασία 
επιλογής, δεν μοριοδοτείται. 

β. Μεταπτυχιακοί τίτλοι σπουδών με την παρακάτω 
σειρά: 

Διδακτορική διατριβή: 50 μόρια 
Μεταπτυχιακό δίπλωμα ειδίκευσης (ιτιθβϊθι', Θ.Ε.Α., 
Μ39Ι5ϊθγ): 25 μόρια 
γ. Δεύτερο πτυχίο ΑΕΙ: 15 μόρια 
δ. Γνώση δεύτερης ξένης γλώσσας: 

Άριστη γνώση: 30 μόρια 
Πολύ καλή γνώση: 20 μόρια 
Καλή γνώση: 10 μόρια 

4. Σε περίπτωση ισοβαθμίας, ανά πίνακα, στη συνολική 
βαθμολογία λαμβάνεται υπόψη, για την απόσπαση, η 
σειρά προτίμησης της συγκεκριμένης χώρας. Μεταξύ εκ¬ 


παιδευτικών που έχουν δηλώσει τη συγκεκριμένη χώρα 
με την ίδια σειρά προτίμησης, η απόσπαση γίνεται με τη 
συνεκτίμηση των παρακάτω στοιχείων: 

Οικογενειακή κατάσταση με την παρακάτω σειρά: 

1) Σε χηρεία με παιδιά 

2) Μονογονεϊκή οικογένεια 

3) Σε διάζευξη με παιδιά υπό την επιμέλεια του εκ¬ 
παιδευτικού. 

5. Για τις περιοχές που απαιτείται η έκδοση άδειας δια¬ 
μονής για εργασία, οι εκπαιδευτικοί που αποσπώνται πα¬ 
ραμένουν στην υπηρεσία στην ημεδαπή, όπου ανήκουν, 
μέχρι την έκδοση άδειας εργασίας (νί53) για τις περιοχές 
αυτές. Σε περίπτωση διακοπής της άδειας εργασίας τους 
(νί53) από τις ξένες αρχές ή σε περίπτωση λήξης της και 
μη έγκαιρης ανανέωσής της διακόπτεται άμεσα και η 
απόσπαση των εκπαιδευτικών. 

Άρθρο 4 

Επιτροπή Επιλογής 

1. Με απόφαση του Υπουργού Παιδείας, Έρευνας και 
Θρησκευμάτων συγκροτείται Επιτροπή Επιλογής των 
υποψηφίων για απόσπαση στο εξωτερικό εκπαιδευτι¬ 
κών, η σύνθεση της οποίας έχει ως εξής: 

α. Ένας καθηγητής οποιασδήποτε βαθμίδας Α.Ε.Ι. ή 
Σύμβουλος του Ινστιτούτου Εκπαιδευτικής Πολιτικής, 
ως Πρόεδρος. 

β. Ο Προϊστάμενος της ΔΙ.Π.Ο.Δ.Ε.Μ.Σ. του Υπουργείου 
Παιδείας, Έρευνας και Θρησκευμάτων με αναπληρωτή 
Προϊστάμενο άλλης Διεύθυνσης του Υπουργείου Παιδεί¬ 
ας, Έρευνας και Θρησκευμάτων, συναφούς αντικειμένου, 
ως μέλος. 

γ. Ο Προϊστάμενος του Τμήματος Διοίκησης Προσωπι¬ 
κού με αναπληρωτή του τον ΠροϊστάμενοτουΤμήματος 
Σπουδών, Προγραμμάτων, Οργάνωσης και Μαθητικών 
Θεμάτων της ΔΙ.Π.Ο.Δ.Ε.Μ.Σ. του Υπουργείου Παιδείας, 
Έρευνας και Θρησκευμάτων και ελλείψει αυτού άλλος 
Προϊστάμενος Τμήματος του Υπουργείου Παιδείας, 
Έρευνας και Θρησκευμάτων, συναφούς αντικειμένου, 
ως μέλος. 

δ. Δύο (2) Σχολικοί Σύμβουλοι (Πρωτοβάθμιας και Δευ¬ 
τεροβάθμιας Εκπαίδευσης), ως μέλη. 

ε. Ένας εκπρόσωπος της ΟΛΜΕ και ένας της ΔΟΕ, οι 
οποίοι προτείνονται από το Διοικητικό Συμβούλιο της 
οικείας Ομοσπονδίας, ως μέλη. 

Με την ίδια απόφαση ορίζεται ο Γραμματέας και μέχρι 
δύο (2) βοηθοί γραμματείς από τους διοικητικούς υπαλ¬ 
λήλους ή εκπαιδευτικούς αποσπασμένους στην Κ.Υ. του 
Υπουργείου Παιδείας, Έρευνας και Θρησκευμάτων. 

Με την ίδια απόφαση ορίζονται αναπληρωτές του 
Προέδρου, των μελών και της Γραμματείας. 

2. Η Επιτροπή συγκροτείται και χωρίς τους εκπροσώ¬ 
πους της ΟΑΜΕ-ΔΟΕ στην περίπτωση που δεν προτείνο- 
νται εντός της προθεσμίας πουτάσσεται με το ερώτημα 
του Προϊσταμένου της ΔΙ.Π.Ο.Δ.Ε.Μ.Σ. 

3. Έργο της Επιτροπής είναι ο έλεγχος των αιτήσεων 
και των δικαιολογητικών των υποψηφίων για απόσπα¬ 
ση, η απόρριψη των αιτήσεων όσων δεν πληρούν τις 
προϋποθέσεις του νόμου και τους όρους της παρούσας 
κανονιστικής απόφασης, ώστε να γίνουν δεκτοί στη δι- 

αδικασία επιλογής, η σύνταξη πινάκων επιλογής κατά 
φθίνουσα σειρά (με βάση το άθροισμα των μορίων που 
συγκεντρώνουν από τη μοριοδότηση) κατά χώρα και 
κλάδο, ανάλογα με τη γνώση ξένης γλώσσας την οποία 
δηλώνουν και αποδεικνύουν με τα πιστοποιητικά γλωσ¬ 
σομάθειας που καταθέτουν συνημμένα της αίτησής τους. 
Η ΔΙ.Π.Ο.Δ.Ε.Μ.Σ. ενημερώνει την Επιτροπή, η οποία 
εισηγείται στον Υπουργό Παιδείας, Έρευνας και Θρη¬ 
σκευμάτων για τη διακοπή απόσπασης όταν συντρέχουν 
οι περιπτώσεις α' και β'της παρ.11 του άρθρου 16 του 
ν.4415/2016 (ΑΊ45). 

4. Οι προσωρινοί πίνακες επιλογής με τη φροντίδα 
της ΔΙ.Π.Ο.Δ.Ε.Μ.Σ., δεν δημοσιεύονται στην Εφημερίδα 
της Κυβέρνησης, αλλά αναρτώνται στην ιστοσελίδα του 
ΥΠ.Π.Ε.Θ. 

5. α) Τυχόν ενστάσεις κατά των ανωτέρω πινάκων υπο¬ 
βάλλονται, ενώπιον της Επιτροπής Επιλογής εγγράφως 
σε αποκλειστική προθεσμία τριών (3) εργάσιμων ημερών 
από την επομένη της ανάρτησής τους στην ιστοσελίδα 
του ΥΠ.Π.Ε.Θ. 

Ενστάσεις κατά του πίνακα συνολικά, ή κατά του συνό¬ 
λου των υποψηφίων που προηγούνται του ενιστάμενου, 
απορρίπτονται. 

β) Οι ενστάσεις υποβάλλονται ιδιοχείρως, ή ηλεκτρο¬ 
νικά ή αποστέλλονται με εταιρεία ταχυμεταφορών, στο 
κεντρικό πρωτόκολλο του ΥΠ.Π.Ε.Θ. υπόψη της Επιτρο¬ 
πής επιλογής. 

Εάν η τελευταία ημέρα της ανωτέρω προθεσμίας υπο¬ 
βολής ενστάσεων είναι Σάββατο ή ημέρα αργίας των 
Δημοσίων Υπηρεσιών, τότε η προθεσμία παρατείνεται 
αυτοδικαίως μέχρι την επόμενη εργάσιμη ημέρα. 

γ) Ενστάσεις που περιέρχονται στην υπηρεσία μετά την 
παρέλευση της προθεσμίας αυτής ή ενστάσεις που έχουν 
περιέλθει στην υπηρεσία με άλλον τρόπο από αυτόν που 
περιγράφεται στην παρούσα, θεωρούνται εκπρόθεσμες 
ή άκυρες και δεν εξετάζονται, με την επιφύλαξη της επό¬ 
μενης παραγράφου. 

δ) Στην περίπτωση αποστολής ενστάσεων με εταιρεία 
ταχυμεταφορών, ως τελική ημερομηνία λήψης λογίζεται 
από την Επιτροπή Επιλογής η ημερομηνία που φέρει 
ο φάκελος αποστολής, ο οποίος, μετά την αποσφράγι¬ 
σή του, επισυνάπτεται στην αίτηση ή την ένσταση του 
υποψηφίου. Μετά το πέρας της ως άνω ημερομηνίας, οι 
ενστάσεις θεωρούνται εκπρόθεσμες. 

ε) Μετά την εξέταση των ενστάσεων, συντάσσονται αξι¬ 
ολογικοί πίνακες και δια της ΔΙ.Π.Ο.Δ.Ε.Μ.Σ. του ΥΠ.Π.Ε.Θ. 
διαβιβάζονται εντός πέντε (5) εργάσιμων ημερών από 
την κατάρτισή τους στον Υπουργό Παιδείας, Έρευνας και 
Θρησκευμάτων προς κύρωση. Μετά την κύρωσή τους, 
δεν δημοσιεύονται στην Εφημερίδα της Κυβερνήσεως, 
αλλά αναρτώνται στην επίσημη ιστοσελίδα (είΐθ) του 
Υπουργείου Παιδείας, Έρευνας και Θρησκευμάτων και 
ισχύουν για το χρονικό διάστημα που μνημονεύεται στην 
πρόσκληση εκδήλωσης ενδιαφέροντος. 

στ) Σε περίπτωση έκδοσης συμπληρωματικής πρό¬ 
σκλησης εκδήλωσης ενδιαφέροντος, η κύρωση από τον 
Υπουργό Παιδείας, Έρευνας και Θρησκευμάτων των συ¬ 
μπληρωματικών πινάκων που θα συνταχθούν, δεν καθι¬ 
στά άκυρους τους αρχικούς αξιολογικούς πίνακες για το 


ίδιο σχολικό έτος, το περιεχόμενο των οποίων δύναται 
να αξιοποιηθεί για την κάλυψη ενδεχόμενων κενών, κατά 
τα αναφερόμενα ειδικότερα στο άρθρο 2 της παρούσας. 

6. Η θητεία της Επιτροπής είναι ετήσια, παρατείνεται δε 
αυτή αυτοδικαίως μέχρι τη συγκρότηση νέας Επιτροπής 
Επιλογής. 

7. Όσοι μετέχουν με οποιαδήποτε ιδιότητα στο έργο 
της Επιτροπής υποβάλλουν υπεύθυνη δήλωση ότι δεν 
έχουν σύζυγο ή συγγένεια εξ αίματος ή εξ αγχιστείας 
μέχρι και τρίτου βαθμού με υποψήφιο για απόσπαση 
εκπαιδευτικό. 

Άρθρο 5 

Α' Απόσπαση εκπαιδευτικών με τακτικές αποδο¬ 
χές και ειδικό επιμίσθιο 

Η απόσπαση των δημοσίων εκπαιδευτικών σε εκπαι¬ 
δευτικές μονάδες του εξωτερικού με τακτικές αποδοχές 
στην Ελλάδα και ειδικό επιμίσθιο στο εξωτερικό για τρία 
(3) συνολικά σχολικά έτη, γίνεται βάσει των ανωτέρω αξι¬ 
ολογικών πινάκων επιλογής, οι οποίοι καταρτίζονται με 
τη διαδικασία της παρούσας κανονιστικής απόφασης και 
σύμφωνα με την παρ.3 του άρθρου 16, του ν.4415/2016 
(ΑΊ 59). 

Ο χρόνος απόσπασης υπολογίζεται από την έναρξη 
του σχολικού έτους απόσπασης, εφόσον η ανάληψη 
υπηρεσίας γίνεται μέσα στο Α'τετράμηνο του σχολικού 
έτους απόσπασης, σύμφωνα με την ισχύουσα διάρκεια 
του σχολικού έτους στην ημεδαπή. Η απόσπαση που 
γίνεται με ανάληψη υπηρεσίας μετά το Α'τετράμηνο του 
σχολικού έτους, διαρκεί μέχρι τη λήξη του αντίστοιχου 
τετραμήνου του τελευταίου σχολικού έτους. Στην τελευ¬ 
ταία περίπτωση εκδίδεται από την αρμόδια υπηρεσία 
ΔΙ.Π.Ο.Δ.Ε.Μ.Σ. -απόφαση παράτασης από την λήξη της 
τριετούς απόσπασης (ημερολογιακά) και μέχρι τη λήξη 
του διανυόμενου- σχολικού έτους εντός του οποίου λή¬ 
γει ημερολογιακά η απόσπαση, προς αποφυγή της διατά¬ 
ραξης της εύρυθμης λειτουργίας των σχολικών μονάδων, 
(παρ.3 του άρθρου 16 του ν.4415/2016) ομοίως και για 
τις περιπτώσεις της παρ.5 του άρθρου 3. 

Β' Απόσπαση εκπαιδευτικών μόνο με τακτικές 
αποδοχές στην Ελλάδα 

Η απόσπαση των δημοσίων εκπαιδευτικών μόνο με 
τακτικές αποδοχές στην Ελλάδα, γίνεται στις εξής πε¬ 
ριπτώσεις: 

α. Παράτασης της απόσπασης με αίτηση του εκπαι¬ 
δευτικού για δύο (2) ακόμη έτη, χωρίς επιμίσθιο, κατόπιν 
εισήγησης του οικείου Συντονιστή Εκπαίδευσης, σχετικά 
με τις ανάγκες της υπηρεσίας και την αξιολόγηση του εκ¬ 
παιδευτικού και τη σύμφωνη γνώμη της ΔΙ.Π.Ο.Δ.Ε.Μ.Σ., 
βάσει των προϋποθέσεων της περίπτ.β' της παρ.3 του 
άρθρου 16 του ν.4415/2016. 

β. Κατ' εξαίρεση, παράταση της απόσπασης, πέραν 
της πενταετίας, για ένα (1) μόνο έτος βάσει των προϋ¬ 
ποθέσεων της περίπτ.γ'της παρ.3 του άρθρου 16 του 
ν.4415/2016. 

γ. Εκπαιδευτικών που αποσπώνται, σύμφωνα με τις 
διατάξεις της παρ.10 του άρθρου 16 του ν.4415/2016. 

Άρθρο 6 

Παράταση απόσπασης-Μετακίνηση 

1. Κατ' εξαίρεση, παράταση απόσπασης πέραν της 
πενταετίας με τις τακτικές αποδοχές και χωρίς ειδικό 
επιμίσθιο μπορεί να χορηγηθεί για ένα μόνο σχολικό 
έτος, όταν: 

α) επιβάλλεται από διακρατικές συμφωνίες 

β) οι ανάγκες της υπηρεσίας είναι επείγουσες και δεν 
είναι δυνατή η αντικατάσταση του αποσπασμένου. Η 
παράταση χορηγείται για ένα σχολικό έτος, χωρίς το ει¬ 
δικό επιμίσθιο, κατόπιν αξιολόγησης του εκπαιδευτικού 
από τον οικείο συντονιστή εκπαίδευσης και τη σύμφω¬ 
νη γνώμη της ΔΙ.Π.Ο.Δ.Ε.Μ.Σ. του Υπουργείου Παιδείας, 
Έρευνας και Θρησκευμάτων. Εφόσον οι ενδιαφερόμενοι 
είναι περισσότεροι των υφιστάμενων κενών, τα κριτήρια 
τα οποία θα λαμβάνονται υπόψη για την ανανέωση της 
απόσπασης καθορίζονται κατά σειρά ως ακολούθως: 

Οικογενειακή κατάσταση με την παρακάτω σειρά: 

1. Σε χηρεία με παιδιά 

2. Μονογονεϊκή οικογένεια 

3. Σε διάζευξη με παιδιά υπό την επιμέλεια του εκπαι¬ 
δευτικού. 

2. Η τοποθέτηση και μετακίνηση των αποσπασμένων 
εκπαιδευτικών μπορεί να πραγματοποιηθεί, μετά τη λήξη 
του πρώτου σχολικού έτους -της απόσπασής τους, με 
απόφαση του Συντονιστή Εκπαίδευσης εντός της περιο¬ 
χής ευθύνης του (ήτοι από κρατίδιο σε κρατίδιο, ή πολι¬ 
τεία σε πολιτεία σε περίπτωση Ομόσπονδων Κρατών,- ή 
από χώρα σε χώρα, όπως ορίζονται οι περιοχές ευθύ¬ 
νης των Σ.Γ.Ε. στην υπ' αριθ. Φ.821/3401Κ/207807/Η2/ 
19-12-14 (Β'3543) «Περί καθορισμού έδρας και περιοχής 
ευθύνης των Συντονιστών Εκπαίδευσης των Ελληνικών 
διπλωματικών και προξενικών Αρχών του εξωτερικού», 
βάσει υπηρεσιακών αναγκών. 

Τα κριτήρια, τα οποία θα λαμβάνονται υπόψη για τη 
μετακίνηση είναι τα κάτωθι με τη σειρά που αναφέρονται: 

1. Άγαμος-διαζευγμένος 

2. Έγγαμος χωρίς παιδιά 

3. Έγγαμος με παιδιά 

4. Σε διάζευξη με παιδιά υπό την επιμέλεια του εκ¬ 
παιδευτικού 

5. Μονογονεϊκή οικογένεια 

3. Αν λόγω αντικειμενικών συνθηκών, ο εκπαιδευτικός 
πλεονάζει, σύμφωνα με τις διατάξεις της ημεδαπής και 
δεν υπάρχει άλλη θέση να μετακινηθεί, διακόπτεται η 
απόσπασή του. Σε περίπτωση που ο εκπαιδευτικός δια- 
κόψει την απόσπασή του, μετά την ανάληψη υπηρεσίας 
στο εξωτερικό, επιβάλλονται κυρώσεις, όπως ορίζεται 
στην παρ.13 του άρθρου 16 του ν.4415/2016. 


Άρθρο 7 

Ωράριο διδασκαλίας 

Το ωράριο διδασκαλίας των εκπαιδευτικών που υπη¬ 
ρετούν σε εκπαιδευτικές μονάδες του εξωτερικού είναι 
το ίδιο με το ωράριο της ημεδαπής των εκπαιδευτικών 
της δημόσιας εκπαίδευσης, εφόσον δεν αντίκειται στη 
νομοθεσία της χώρας απόσπασης-τοποθέτησης, άλλως 
σύμφωνα με το ωράριο της χώρας απόσπασης-τοπο¬ 
θέτησης. 

Το ωράριο διδασκαλίας των εκπαιδευτικών δύναται 
να προσαυξάνεται μέχρι και τρεις ώρες επιπλέον του 
εκάστοτε ισχύοντος για τους εκπαιδευτικούς της ημε¬ 
δαπής ωραρίου, με απόφαση του οικείου Συντονιστή 
Εκπαίδευσης, προκειμένου να καλυφθούν οι εκπαιδευ¬ 
τικές ανάγκες. 

Άρθρο 8 

Καταργούμενες αποφάσεις 

Από τη δημοσίευση της παρούσας στην Εφημερί¬ 
δα της Κυβερνήσεως, καταργείται η με αριθ. Φ.821/ 
1786Α/109053/Ζ1/18-9-2012 υπουργική απόφαση 
(Β'2622), όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Μάίου 2017 

Ο Υπουργός Ο Υφυπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΚΩΝΣΤΑΝΤΙΝΟΣ ΖΟΥΡΑΡΙΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην υπ' αριθμ. 985/847/12.4.2017 διαπιστωτική πράξη 
της Ιεράς Συνόδου της Εκκλησίας της Ελλάδος «Αναγνώ- 
ρισις συστάσεως Ενοριών της Ιεράς Μητροπόλεως Με¬ 
γάρων και Σαλαμίνος συμφώνως προς το άρθρον 25 του 
ν. 4301/2014», η οποία δημοσιεύθηκε στο Φ.Ε.Κ. 1664/ 
τ.Β'/15.5.2017, 
διορθώνεται το εσφαλμένο: 

«3. Ενορία του Ιερού Ναού Αγίου Κωνσταντίνου, με 
έδραν την Δημοτικήν Κοινότητα Μάνδρας...», 
στο ορθό: 

«3. Ενορία του Ιερού Ναού Αγίων Κωνσταντίνου και 
Ελένης, με έδραν την Δημοτικήν Κοινότητα Μάνδρας...» 

(Από την Ιερά Σύνοδο της Εκκλησίας της Ελλάδος) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 888/31.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























